दुकानों में मिट्टी जाने की समस्या से दुखी दुकानदारों ने लगाया जाम
मेनहाईवे एनएच-71 पर दुकानदारों द्वारा जाम लगाया गया। दुकानदारों ने रोष जताया कि शहर के बीचो बीच बन रहा हाईवे उनके शहरवासियों के लिए सिरदर्द बना हुआ है।
करीब डेढ़ घंटे तक चले जाम के कारण एक किलोमीटर तक जाम लग गया। जिस कारण वाहन आउट साइड अनाज मंडी से निकलने लगे। दुकानदार कर्मवीर चौहान, सुरेंदर शमा, लक्की, पप्पू सब्जी वाला, ईशवर चंद, नीरज गर्ग ने कहा कि हाईवे बना रहा ठेकेदार दुकानों के आगे सर्विस रोड पर मिट्टी बिखेर देता है। जिससेे मिट्टी उड़कर दुकानों के अंदर चली जाती है। जिस कारण उन्हें बहुत परेशानी होती है। उन्होंने ठेकेदार, नेशनल हाईवे के एक्सईएन एनपी सिंह नगर पंचायत प्रधान राम निवास गर्ग को कई बार कहा है कि यहां से मिट्टी हटाकर पानी की छिड़काव किया जाए ताकि दुकानों के अंदर मिट्टी जाए लेकिन किसी ने ध्यान नहीं दिया। जिससे दुखी होकर उन्हें जाम लगाना पड़ा है। इस संबंधी एक्सईएन एनपी सिंह ने कहा कि पुल की कैपटीवाल के साथ मिट्टी डालने के लिए रात को मिट्टी मंगवाई थी। यह दो दिनों का काम है। जिसके बाद सड़क साफ हो जाएगी।
इस दौरान दुकानदारों को आश्वासन दिया गया कि सड़क से मिट्टी उठवा दी जाएगी पानी का छिड़काव करवाया जाएगा। जिसके बाद दुकानदारों ने जाम खोला। (अशोक)
खनौरी में मंगलवार को प्रशासन के खिलाफ नारेबाजी करते हुए दुकानदार।
शेरपुर| सरकारद्वारा मिशन हरियाली के तहत लगाए पेड़ों की कुछ लोगों द्वारा की चोरी-छिपे की जा रही कटाई के कारण स्थानीय लोगों में रोष है। शेरपुर, अलाल से मूलोवाल तक सड़कों के दोनों तरफ वन विभाग द्वारा लगाए गए पेड़ों की अंधाधुंध कटाई बे रोकटोक जारी है। वहीं विभाग का इस ओर ध्यान नहीं है। वातावरण प्रेमी शीतल, साहित्यकार डाॅ. रणजीत सिंह कालाबूला, नेआसरियां दे आसरे मंच के नेता हरनेक सिंह शेरपुरी, किसान नेता दर्शन सिंह कातरों, ब्लॉक पंचायत यूनियन के प्रधान सरपंच सरबजीत सिंह अलाल ने कहा कि सड़कों के किनारे लगाए गए हरे-भरे पेड़ों की सुरक्षा करने के लिए वन विभाग गंभीर नहीं है। जिस कारण जहां कुछ लोगों द्वारा पेड़ों को जड़ से काटा जा रहा है।
hin_Deva hin_Deva hin_Deva hin_Deva hin_Deva hin_Deva